ཀལ་མག་སྤྱི་ཚོགས་ཀྱིས་དགེ་དམ་པ་དེར་ང་ཚོའི་དགོན་པར་གསུང་ཆོས་གནང་སར་ཕེབས་རོགས་ཞེས་སྐྱབས་འཇུག་དང་རེ་བསྐུལ་ཞུས་པ་བཞིན།དགེ་ལགས་ནི་༡༩༧༡ལོར་ཕེབས་པ་དང་།ང་ནི་༡༩༧༢ལོར་བསླེབས་པ་ཡིན།དེང་དུས་ང་ལོ་དྲུག་ནས་ལོ་བདུན་ཆགས་གྲབ་རེད།ང་བྱང་ཕྱོགས་ཀྱི་སྲང་ལམ་༣པར་སྡོད་པ་དང་།དགོན་པ་དེ་སྲང་ལམ་༦པ་དེར་ཡོད།དེ་གཉིས་བར་སྲང་ལམ་༢༣གྱི་རྒྱང་ཐག་ཡོད།ང་རང་གིས་རྐང་འཁོར་བཞོན་ནས་དགོན་པ་བར་དུ་སྐར་མ་༧༨མ་གཏོགས་འགོར་ཀྱི་མ་རེད།ཉེ་འགྲམ་དུ་ཡོད་ནའང་ངས་རྐང་འཁོར་མགྱོགས་པོ་བཏང་ཀྱིས་ཡོད།ག་ལེར་གཏོང་པ་ཡིན་ན་སྐར་མ་༡༠ཙམ་དང་།ཡང་ན་གོམ་པ་རྒྱག་པ་ཡིན་ན་སྐར་མ་༡༥༢༠བར་འགོར།རྐང་འཁོར་ཐོག་ཕྱིན་ན་སྐར་མ་༡༠བའི་སར།ང་ཚོའི་དུས་རབས་དེའི་ནང་གི་ཆོས་ཀྱི་སློབ་དཔོན་ཆེན་པོ་ཞིགམཁན་ཟུར་རིན་པོ་ཆེ་བློ་བཟང་ཐར་ཕྱིན་བཞུགས།ཁོང་གིས་སློབ་ཁྲིད་དང་།སྒོམ་རྒྱག་སྟངས།མཚམས་བཞུགས་སྟངས་སོགས་ཁྲིད་གནང་།དབང་དང་གསུང་ཆོས་ཡང་གནང་གིས་ཡོད།དགེ་དམ་པ་ཁོང་མཁས་པ་ཆེན་པོ་ཡིན་པས་མཁས་པ་མང་པོ་གསོ་སྐྱོང་གནང་ཐུབ་མཁན་ཞིག་རེད།ཁོང་ནི་༧སྐྱབས་རྗེ་ཕ་བོང་ཁ་བདེ་ཆེན་སྙིང་པོ་མཆོག་དང་།༧སྐྱབས་རྗེ་ཁྲི་བྱང་རིན་པོ་ཆེ་མཆོག༧སྐྱབས་རྗེ་ཟོང་རིན་པོ་ཆེ་སོགས་ཀྱི་སློབ་མ་རེད།ཁོང་གིས་བོད་ནང་ལ་གོང་གི་བླ་མ་རྣམས་ལ་ཞབས་ཞུ་དང་།མན་ངག་ཡང་མང་པོ་ཐོབ་པ་རེད།ཁོང་ནི་གྲྭ་བ་གྲྭ་རྐྱང་ཞིག་རེད།ཐུགས་རྒྱུད་བཟང་པོ།ལྷག་བསམ་རྣམ་དགགཞན་ལ་ཕན་སེམས་ཀྱི་དབང་གིས་སྐུ་ཚེ་ཧྲིལ་པོ་གཞན་ལ་ངལ་མེད་དུ་གསུང་ཆོས་ལ་སོགས་པ་མང་པོ་གནང་།ང་ནི་དགེ་དམ་པ་ཁོང་བཞུགས་ནས་སྐར་མ་༡༠སར་བསྡོད་རྒྱུ་བྱུང་བ་དེ་ཧ་ཅང་གི་སྐལ་བ་བཟང་པོ་དང་བསོད་ནམས་ཆེན་པོ་རེད་སྙམ།